HILLSONG TV
Vabadus 1/2
Mida tähendab vabadus sulle?
Sõnaraamatus tähendab vabadus "piiramatust ja takistamatust".
Olla mitte piiratud ja spontaanne.
Jumala Vaimu ei saa kinni pidada.
Kas elad vabaduses, mis on sinu jaoks olemas Jumalas?
Kõnelen laulu põhjal, mis räägib vabadusest Jumala Vaimus.
Jumala tahe on tuua vabadus sinu elu kõikidesse valdkondadesse,
mis on kammitsais.
Palvetan, et tänane sõnum kõnetaks teid.
Tore on olnud kõnelda laulude põhjal, mida kirikus laulame.
Uurida piibelikke tõdesid nendes.
Olen rääkinud nende põhjal,
et laulud võiksid meid sügavamalt puudutada.
Ka seda, et mõistaksime, millest laulame.
Tänane laul on kirjutatud Ben Fieldingu poolt.
Laulu pealkiri on:
"Seal, kus Jumala Vaim on, seal on vabadus".
Jumala Vaimu läheduses langevad ahelad ja silmad avanevad
Keda Poeg on vabastanud, see on tõeliselt vaba
Jeesuse läbi on patt kõrvaldatud
Avanege taevaväravad
Täida meie südamed kui alistume
Issand, lase oma ligiolul langeda
Seal kus Jumala Vaim on, seal on vabadus
2. Korintose 3. peatükis räägitakse vanast seadusest,
lepingust, mis oli auline.
See polnud halb vaid hea.
See aga vaid algus, sest ilmsiks sai midagi veel aulisemat.
Uus leping on tulnud Jeesuse Kristusega.
Vana Testamendi ajal
käis Mooses sisse ja välja Jumala ligiolus.
Jumala ligiolust lahkudes, hiilgas Moosese pale Jumala au tõttu.
Selle au aeg aga lõppes.
Mooses ei tahtnud, et inimesed näeksid selle lõppu,
mis oli kaduv.
Jumala ligiolust lahkudes ja inimeste ette tulles,
kattis Mooses enda pale.
2 Kr 3:13: "...ega tee nõnda nagu Mooses,
kes pani katte oma palgele,
et Iisraeli lapsed ei näeks selle lõppu, mis on kaduv.
Ent nende meeled on paadunud;
sest veel tänapäevalgi jääb sama kate
Vana Testamendi lugemisel ära võtmata,
sest alles Kristuses see kaob.
Veel tänapäevalgi, kui Moosest loetakse,
on kate nende südame peal;
aga kui nende süda pöördub Issanda poole,
siis kate võetakse ära.
Sest Issand on Vaim, ja kus on Issanda Vaim,
seal on vabadus!"
Minu jaoks on see laul prohvetlik.
Jumal pani mulle selle aasta jaoks südamele kaks kirjakohta VT-s.
Need kirjakohad räägivad vabanemisest,
äratusest, parandusest ja ülesehitamisest.
Esr 9:8-9 räägib vabanemisest.
"Nüüd on küll üürikeseks silmapilguks
Issandalt, meie Jumalalt, meile arm osaks saanud,
et Ta meile on jätnud pääsenuid
ja on meile andnud vaia oma pühas paigas,
et meie Jumal saaks valgustada meie silmi
ja anda meile pisut elu meie orjuses!
Sest orjad me oleme,
aga meie orjuseski ei ole meie Jumal meid hüljanud,
vaid on oma helduse meie poole pööranud...
et meid elustada meie Jumala koja püstitamiseks
ja selle varemete üles ehitamiseks ja et anda meile kaitsemüür..."
See kirjakoht räägib leevenduse toomisest
ja inimeste äratamisest.
See on imeline kirjeldus sellest, mida Püha Vaim teeb.
Olime patu orjad.
Tänu Jeesuse ristisurmale ja ülestõusmisele
on meid vabaks ostetud patu orjusest.
Vabadus tuleb isiklikust suhtest Jeesuse Kristusega.
Vana Testamendi ajal oli Jumala rahvas orjuses Egiptuses.
Jumal viis nad välja tõotatud maale.
Vabadusse.
Rahvas oli eemal oma unistustest ja Jumala koda oli varemetes.
Esra sõnum oli neile armu saamise sõnum.
Nad võisid väljuda orjusest ja Jumal andis neile ärkamise.
Ärkamist vajavad surnud asjad või surmaeelsed staadiumid.
Püha Vaim tahab ka sind elustada.
Tuua elu sinu suhetesse ja teistesse eluvaldkondadesse.
Püha Vaim parandab katkised kohad.
Ka suhtluse saab Issand taastada.
Jumal saab taastada need kohad me eludes,
mis on saanud kahjustada.
Püha Vaim ei tee vabastavaid asju, Ta ise ongi vabadus
ja seal, kus Püha Vaim on, seal ongi vabadus.
Mu piiblikooli lõpetamisest on möödunud 40 aastat.
Sel aastal täitub mul 40 aastat teenistuses olemist.
Mäletan kui piiblikoolis arutleti Piibli vasturääkivuste üle.
Õnneks on olemas kirjakoht,
mis on justkui täpselt piiblikooli õpilastele mõeldud:
Tiitus 3:9: "Väldi rumalaid uurimusi (küsimusi),
vaidlusi käsu pärast, sest need on kasutud."
Tänase jutluse teema põhjal peaks siis laskuma arutlusse,
kas Püha Vaim tuleb meie seest või meie üle.
"Issand lase oma ligiolul langeda."
Jumala Püha Vaim on vabadus.
Vabadust ei saa kasti panna.
Proovime tihti panna Püha Vaimu kuskile kasti.
Sellega me head ei tee.
Sa ei saa panna Püha Vaimu kasti.
Jumala Püha Vaim läheb ees, Ta on meie sees ja meie üle.
Jumala Vaim on kõikjalolev.
Pange tähele Jeesuse kogemust Püha Vaimuga.
Luuka 3. peatükis ristis Ristija Johannes Jeesuse.
Lk 3:21: "Ent sündis, kui kõike rahvast ristiti
ja ka Jeesus oli ristitud ja palvetas, et taevas avati
ja Püha Vaim tuli ihulikul kujul alla nagu tuvi Tema peale,
ja hääl kostis taevast:
"Sina oled mu armas Poeg, sinust on mul hea meel!"
Ristimine Püha Vaimuga tuli taevast.
Luuka 4:1 sai Jeesus täis Püha Vaimu.
Sama kirjkoht räägib ka sellest, et Vaim juhtis Jeesust.
14. salm räägib Jeesuse tulemisest Vaimu väes
ja 18. salm räägib Püha Vaimu viibimisest Jeesuse peal,
sest Ta oli võitud kuulutama evangeeliumi vaestele,
kuulutama vabakssaamist seotuile ja nägemist pimedaile,
laskma rõhutuid vabadusse
ja kuulutama Issanda meelepärast aastat!"
Jumala Püha Vaim on Jeesuses, peal ja läheb Ta ees.
Me ei saa Püha Vaimu kasti panna.
See oleks sama mõttetu kui proovida käega õhku püüda.
Ära piira Püha Vaimu!
Jumal ise valib viisi, kuidas Ta midagi teeb.
Ap 1:8: "Aga te saate Püha Vaimu väe, kes tuleb teie peale,
ja peate olema minu tunnistajad
Jeruusalemmas ja kõigel Juuda- ja Samaariamaal ja maailma otsani!"
Ap 2. peatükis on kirjas, et nelipühapäeval oli 120 inimest
ühel meelel ülemises toas.
Üksmeele omamine on väga tähtis.
Kui tahame, et Püha Vaim töötaks meie keskel,
siis vajame üksmeelt.
Üksmeeles on Jumala õnnistus.
Jumala armust oleme võinud abikaasaga juhtida seda kogudust
30 üksmeelset aastat.
Igas koguduses on erinevaid aegu.
Üksmeelne kogudus näeb Jumalat tegutsemas võimsatel viisidel.
Jumala Vaimu töö on väeline.
Kui jüngrid olid ülemises toas, kuulsid nad äkitselt kohinat,
otsekui oleks võimas tuul puhunud.
Püha Vaim tuli kui võimas tuul
Uue Testamendi aegse koguduse keskele.
Võidakse öelda: "See juhtus siis ammu,
nüüd elab Püha Vaim meie sees."
Teame, et Jeesus elab meis, käime koos Temaga Pühas Vaimus.
Apostlite teod 11 tuleb Püha Vaim ka inimeste üle!
See oli see hetk, kui juutidele mõeldu sai osaks tervele inimkonnale.
Lunastus sai osaks paganatele, ka Korneeliusele.
Tervele inimkonnale.
Ap 11:15 - kui Peetrus tunnistas Korneeliusele Jeesusest,
langes Püha Vaim nende peale, täpselt nagu varem teiste peale.
Ärge pange Püha Vaimu kasti!
Püha Vaim elab teis!
Olete täis elu, rõõmu, spontaansust!
On ilmne, et Jumala Vaim elab teis.
Ma tahan kohe teile lähemale tulla.
Seal, kus Püha Vaim on, seal on ettearvamatus.
Konverentsidel olemine on alati imeline aeg.
Tihti konverentsi esimestel päevadel on inimesed veidi loiud.
Uued inimesed võõrastavad natuke.
Tänavune konverents on olnud teistsugune.
Võisime ülistuses kogeda Jumala imelist ligiolu.
On olnud rõõm kõneleda täna sel esimesel õhtul.
Seda tänu Jumala Püha Vaimu ligiolule.
Konverentsi pealkirjaks oli "Jumala hingus ja taevane inspiratsioon".
See kirjeldab Püha Vaimu.
Uues Testamendis on kasutatud Püha Vaimu kohta sõna 'pneuma'.
See tähendab tuult või hingeõhku.
VT-s sõna 'ruach', mis tähendab sama.
Mulle on südamelähedane mõte, et Jumal hingab millegi üle.
Mul pole kahtlustki, et Jumal hingab selle konverentsi üle.
Jumal on hinganud selle koguduse üle.
See hingus on õrn, aga võib olla ka ettearvamatu ja vali.
Selle võimsa tuulega tuleb ärkamise tuli.
See tuul puhub minema kõik vana
ja täidab uue Püha Vaimu väega.
See on Püha Vaimu vägi.
Püha Vaim on vabadus ja sa ei peaks Teda piirama.
Kui Püha Vaim liigub, siis Jumal hingab.
Imeline mõelda Jumala hingamisele oma elu, abielu ja unistuste üle.
See on see, mida Püha Vaim teeb.
Kogu Pühakiri on Jumala Vaimu poolt sisendatud -
Jumala poolt hingatud.
Sõnas on Jumala elustav hingeõhk.
Meile võib meeldida õrn tuul
aga kas oleme avatud ka Ta valjule ettearvamatule tuulele?
Kui Jumal ei tööta meie viisidel.
Kui Jumal tahab teha midagi, mida meie ette ei näinud.
Igatsen, et oleksime Vaimu poolt täidetud ja juhitud kogudus.
Kas oleme avatud Jumalale, et Ta võiks teha seda,
mida Tema tahab meie eludes teha?
Jumal avas taeva ja Püha Vaim langes tuvi kujul.
Seejärel hakkas Vaim juhtima, täitis Jeesuse
ja Jeesus naasis Püha Vaimu väes.
Seejärel hakkas Ta prohveteerima: "Issanda Vaim on minu peal,
sest Ta on mind võidnud kuulutama evangeeliumi."
Püha Vaim on Jumala hingeõhk ja taevalik vägi.
Püha Vaim ei ole lihtsalt vägi. Ta on Jumala Vaim.
Ta on Jumala isik.
Loomisloos on kirjas: "Alguses lõi Jumal taevad ja maa.
Ja maa oli tühi ja paljas ja pimedus oli sügavuse peal
ja Jumala Vaim hõljus vete kohal."
Ja Jumal ütles: "Saagu valgus!" Ja valgus sai.
Jumala Vaim tegi maa peal tööd.
Jumal lahutas veed vetest.
Jumal lõi loomad.
Elevandid, ka kängurud ja muud loomad.
Jumal tegi ka mehe. Sellega polnud loomine lõppenud.
Jumal võttis mehe küljeluu ja voolis midagi imeilusat.
Tema nimi on Bobbie.
Tema polnud aga see,
kes tekitas suure pahanduse keelatud viljaga.
Mida tahab Jumala Vaim luua sinu elus?
Mõelge tagasi sellele, kui oli tühjus ja pimedus.
Püha Vaim oli teiega ka pimedal ajal.
Võib-olla seisad silmitsi tühjusega,
mis on kaasnenud raskete aegadega su elus.
See on täiuslik keskkond Jumala Vaimu tööle,
et tuua vabadust.
Jumala Vaim on kõikjal.
Kui astuda sisse koguduse keskele, võib tunda Jumala Vaimu ligiolu.
See on rohkem kui ilus muusika või kirikuruum.
Võid leida Jumala Vaimu ligiolu seal, kus kaks on Jeesuse nimel koos.
Ükskõik millises maailma paigas.
Jumala Vaim on nendega ja seal on vabadus.
Jumala Püha Vaim saab täita meie pimeduse ja tühjuse.
Armastan mõtet, et Püha Vaim on Jumala hingeõhk.
Kui Jumal otsustab puhuda oma imeilusa vabastava tuulega
mõnda eluvaldkonda, siis toob see täieliku vabanemise.
Lihtne on jääda elama vana eluviisi mööda,
olles takerdunud ja seeläbi ka piiratud.
Kutsu Püha Vaim oma ellu.
Temas on vabadus.
Kui tundub, et miski takistab ja piirab,
kutsu Püha Vaim appi.
Püha Vaim juhib sind. Ta on su sõber ja lohutaja.
Kutsu Ta oma elu keskmesse.
Tema toob lahenduse su ellu.
Lugesin 2 Kr 3:7, kui kirjutasin laulu
"Seal, kus Jumala Vaim on, seal on vabadus".
Tahtsin rääkida vabadusest, mis on Jumala Vaimus.
Ja sellest, kuidas see välja näeb.
Vahe ülistusel ja lihtsalt muusikal ongi Jumala Vaimu ligiolu.
See muudab kõik,
kui Jumala Vaimu ligiolu on teenistusel ja ka meie sees.
Just sellest see laul räägibki, et kui oleme koos,
toob Jumala Vaimu ligiolu vabaduse.
Selle vabaduse läbi on meil võimalus tulla Jumala ette
ja Temaga kohtuda.
Usutraditsioonides on tehtud palju takistusi just sellele.
Aga läbi Jeesuse võime me isiklikult Jumalat tunda.
Jumala Vaimu läbi võime kanda endas seda, kes on Jumal.
Võib juhtuda, et hakkame elama viisil,
mis ei peegelda vabadust, mis meile on antud.
Meie osa on sirutuda selle järgi, mis meile on juba antud.
Meie Jumal on ligitõmbav Jumal.
Esindades Teda sellisena nagu Ta on
ja Tema headust,
siis ka kogudused ja meie elud peegeldavad vabadust,
mida Tema toob.
See on koht, kus inimesed tahavad olla.
Seal, kus Jumala Vaim on, seal on vabadus.
Seal, kus Jumala Vaim on, langevad ahelad,
silmad avanevad
Kristus on meiega
Keda Poeg on vabaks teinud, ta on tõesti vaba
kõik meie patud on ära võetud
meid on lunastatud
Jeesus maksis kogu hinna
Seal kus Jumala Vaim on,
seal on vabadus
Seal kus Jumala Vaim on,
seal langevad ahelad,
silmad saavad avatud
Kristus on meiega
Seal kus Jumala Vaim on, seal on vabadus.
Kui tahad, et su elu poleks varemetes
ning varemetest võiks tõusta midagi aulist,
siis pea tähtsaks isiklikku teekonda koos Jeesusega!
Oma usku, et varemed äratataks uuele elule!
Lase varemetel tõusta ellu
Sinu nime väes,
tõustes tuhast
Jumal Sa valitsed igavesti
Oleme osa aulisest algusest ja lõpust.
See on auline teekond.
Oleme suundumas aulise lõpu poole.
Halleluuja
Jumalat me kiidame
Ta on tõusnud surmast
Palvetan, et läheksime õigluse teed pöörates selle, mis on vale, õigeks.
Jumala tahe on jõuda elava veega januseni.
Palvetan, et võiksime alati juhatada inimesi koju,
koju Jeesuse juurde.
Siinpool igavikku koju koguduse keskele.
Ja ka taevasesse koju.
Olen rõõmus, et olite meiega.
Pidage meeles: kus Püha Vaim on, seal on vabadus!
Kutsu Püha Vaim oma ellu!
Tema toob teile vabaduse.
Jumal õnnistagu teid!
Aitäh, et olite meiega!
Tõlge: Triin Pöör